Родная вёска — гэта тое ядро, тая аснова, з якой пачынаецца першы крок у вялікае жыццё, першае слова, якое прыйшло ад маці, першая ўсмешка, якая не толькі сагравае, але і дорыць веру ў будучае. Прыгожа параскідваліся вёсачкі на зямлі Нясвіжскай, сярод якіх ёсць цудоўнае месца — наш аграгарадок Грыцкевічы. Жывуць тут прыгожыя і працавітыя людзі, у якіх не толькі рукі залатыя, але і сэрца шчырае, багатая фантазія і душа такая шчодрая і пявучая. Вось менавіта таму і свята вёскі, якое адбылося ў маі, атрымалася цудоўным, вясёлым і незабыўным.